onaslov 3. Sigurnost i građanstvo: jačanje hitne pomoći izloženijim državama članicama, povećanje kapaciteta triju najaktivnijih agencija, provođenje dviju odluka o premještanju donesenih u rujnu 2015. i potrebno dodatno financiranje iz Fonda za azil, migracije i integraciju (FAMI) te Fonda za unutarnju sigurnost (FUS). Sveukupno je za predložene mjere za 2016. potreban dodatan iznos od 1 380 milijuna EUR odobrenih sredstava za preuzimanje obveza i 778,8 milijuna EUR odobrenih sredstava za plaćanje. Komisija stoga predlaže mobilizaciju instrumenta fleksibilnosti u iznosu od 1 504,0 milijuna EUR pod naslovom 3. U to su uključena 124,0 milijuna EUR čiju je mobilizaciju iz instrumenta fleksibilnosti Komisija već predložila u početnom nacrtu proračuna za 2016. Taj se prijedlog sad povlači i zamjenjuje novim nacrtom akta priloženim ovom Pismu izmjene,

Ukupne se potrebe EFJP-a za 2016. (nakon što se uzmu u obzir izdvajanja EFJP-a za financijsku disciplinu) procjenjuju na 45 200,3 milijuna EUR, u usporedbi s 44 569,6 milijuna EUR iz nacrta proračuna za 2016. (+ 630,7 milijuna EUR). To se povećanje uglavnom pripisuje privremenim mjerama potpore unesenima u proračun u poglavlju 05 02 „Poboljšanje konkurentnosti poljoprivrednog sektora intervencijama na poljoprivrednim tržištima” u ukupnom iznosu od 668,0 milijuna EUR. Međutim, proračun za glavne tržišne mjere donekle je smanjen ( 10,0 milijuna EUR), primjerice za poglavlje 05 03 „Izravna plaćanja namijenjena doprinosima za prihode poljoprivrednih gospodarstava, ograničavanju promjenjivosti prihoda poljoprivrednih gospodarstava i ostvarivanju ciljeva u području zaštite okoliša i klime” (- 12,6 milijuna EUR) i za poglavlje 05 07 „Revizija poljoprivrednih rashoda koji se financiraju iz Europskog fonda za jamstva u poljoprivredi (EFJP)” (- 15 milijuna EUR) koja su također uključena u Pismo izmjene 2/2016.

Svrha je Pisma izmjene 2/2016 ažurirati procjene poljoprivrednih rashoda na temelju posljednjih gospodarskih podataka i zakonodavnog okvira. Komisija do kraja rujna raspolaže prvim pokazateljima razine proizvodnje za 2015. i perspektivom za poljoprivredna tržišta, što je osnova za ažurirane procjene proračunskih potreba za 2016. U ovom se Pismu izmjene 2/2016 uzimaju u obzir tržišni čimbenici, ali i učinak zakonodavnih odluka u poljoprivrednom sektoru, već donesenih ili trenutačno u pripremi, od sastavljanja nacrta proračuna za 2016. krajem svibnja 2015. To se posebno odnosi na niz delegiranih i provedbenih akata Komisije o privremenim mjerama potpore nakon produljenja ruskog embarga na uvoz određenih poljoprivrednih proizvoda iz EU-a, za voće, povrće i mliječne proizvode te za rješavanje poteškoća na tržištu u određenim sektorima, uglavnom sektoru mliječnih proizvoda i sektoru svinjskog mesa.

Stoga se ukupna odobrena sredstva zatražena za naslov 2. za 2016. procjenjuju na 62 616,1 milijun EUR. Time razlika do gornje granice u iznosu od 1 645,9 milijuna EUR odobrenih sredstava za preuzimanje obveza ostaje ispod odgovarajuće gornje granice višegodišnjeg financijskog okvira. U usporedbi s nacrtom proračuna za 2016. izmjenama predloženima ovim Pismom izmjene razlika do gornje granice povećava se u iznosu od 488,3 milijuna EUR, od čega je 477,3 milijuna EUR iz proračunske glave 05 (Poljoprivreda) i 11 milijuna EUR iz sporazuma o partnerstvu u održivom ribarstvu u proračunskoj glavi 11 (Pomorstvo i ribarstvo). Odobrena sredstva za plaćanje u Pismu izmjene 2/2016 revidiraju se za isti iznos kao odobrena sredstva za preuzimanje obveza.

(3) Neto iznos raspoloživ za rashode EFJP-a kako je utvrđen u Prilogu Provedbenoj uredbi Komisije (EU) br. 367/2014 kako je posljednji put izmijenjena Provedbenom uredbom Komisije (EU) br. 2015/141. Posebna razlika do gornje granice za EFJP izračunava se prema tim iznosima.

Razlika do gornje granice za EFJP

Razlika do gornje granice

Odobrena sredstva za poljoprivredne rashode koja se financiraju u okviru EFJP-a iz Pisma izmjene 2/2016 unesena su u proračun u iznosu od 42 360,3 milijuna EUR, što je manje od neto iznosa raspoloživog za rashode EFJP-a 2016. (neto posebna gornja granica) u visini od 43 949,3 milijuna EUR. Unatoč povećanju potreba EFJP-a u iznosu od 630,7 milijuna EUR odobrena sredstva za EFJP smanjena su u odnosu na nacrt proračuna za 2016. jer je to povećanje i više nego nadoknađeno dodatnim prihodima namijenjenima EFJP-u (+ 1 138,0 milijuna EUR).

Ovim Pismom izmjene Komisija predlaže povećanje rashoda za poljoprivredu u iznosu od 660,7 milijuna EUR u odnosu na nacrt proračuna za 2016. To je povećanje potreba uglavnom uzrokovano financijskim posljedicama privremenih mjera potpore nakon produljenja ruskog embarga na uvoz određenih poljoprivrednih proizvoda iz EU-a te nekih drugih mjera potpore sektorima koji su suočeni s teškim stanjem na tržištu, posebice sektor mliječnih proizvoda i sektor svinjskog mesa. Ako se isključi učinak tih izvanrednih mjera koje iznose gotovo 700 milijuna EUR (vidjeti tablicu u nastavku), ažurirani procijenjeni rashodi EFJP-a iznose 37 milijuna EUR manje u odnosu na nacrt proračuna za 2016.

Očekivani dostupni iznos namjenskih prihoda 2016. povećan je s 1 702 milijuna EUR u nacrtu proračuna za 2016. na 2 840 milijuna EUR (+ 1 138 milijuna EUR). To je povećanje posljedica dodatnih nameta za mlijeko (+ 369 milijuna EUR) prema priopćenju država članica o prekoračenju referentnih količina u posljednjoj kvotnoj godini za mlijeko 2014./2015. te ažuriranih procjena iznosa na temelju odluka o poravnanju računa (+ 25 milijuna EUR) i nepravilnosti (- 6 milijuna EUR). Osim toga, Pismom izmjene 2/2016 obuhvaćen je i očekivani prijenos namjenskih prihoda iz 2015. u 2016. (+ 750 milijuna EUR). To nije bilo uključeno u nacrt proračuna za 2016. jer je u to vrijeme bilo prerano za konkretne pretpostavke o izvršenju EFJP-a 2015. Štoviše, budući da se pričuva za krize u poljoprivredi (433 milijuna EUR) neće iskoristiti 2015., neiskorištena odobrena sredstva prenijet će se za nadoknadu poljoprivrednicima koji podliježu financijskoj disciplini 2016.

Kao posljedica tih ažuriranja, za podmirivanje potreba EFJP-a za 2016. potrebna su odobrena sredstva za preuzimanje obveza u iznosu od 42 360,3 milijuna EUR, u koji je uključen iznos od 441,6 milijuna EUR za „Pričuvu za krize u poljoprivrednom sektoru”. Kao i u nacrtu proračuna za 2016. taj je ukupan iznos niži od neto posebne gornje granice za EFJP od 43 949,3 milijuna EUR. To znači da će se mehanizam financijske discipline primijeniti samo za uspostavu pričuve za krize u poljoprivredi za 2016.

2.2.2.Detaljne napomene

05 02 – „Poboljšanje konkurentnosti poljoprivrednog sektora intervencijama na poljoprivrednim tržištima” (odobrena sredstva + 458,3 milijuna EUR)

(u milijunima EUR, zaokruženi iznosi u sadašnjim cijenama) Intervencije na poljoprivrednim tržištima Nacrt proračuna za 2016. Pismo izmjene

br. 2/2016 Nacrt proračuna za 2016.

(uklj. Pismo izmjene 2/2016) Potrebe 2 614,7 + 658,3 3 273,0 - procijenjeni namjenski prihodi raspoloživi 2016. 400,0 + 200,0 600,0 Zatražena odobrena sredstva 2 214,7 + 458,3 2 673,0

Potrebe su za interventnim mjerama na poljoprivrednim tržištima ukupno porasle za 658,3 milijuna EUR u odnosu na nacrt proračuna za 2016. Budući da su namjenski prihodi za koje se očekuje da će biti dostupni za poglavlje 05 02 (u iznosu od 600,0 milijuna EUR) 200 milijuna EUR veći u odnosu na nacrt proračuna za 2016., odobrena sredstva zatražena u Pismu izmjene 2/2016 porasla su za 458,3 milijuna EUR).

Glavne se izmjene navode u nastavku.

Kad je riječ o voću i povrću, procijenjene potrebe operativnih fondova za organizacije proizvođača (proračunska stavka 05 02 08 03) veće su (+ 111,0 milijuna EUR) nego što je predviđeno nacrtom proračuna za 2016. Samo je mala revizija (- 2,7 milijuna EUR) posljedica ažurirane procjene stvarnog uvođenja mjera i neznatno revidiranih iznosa iz njihovih godišnjih nacionalnih planova te procijenjenog financijskog učinka mogućeg djelomičnog povrata nacionalne financijske pomoći iz proračuna EU-a koju su odobrile određene države članice. Najveća se razlika (+ 113,7 milijuna EUR) odnosi na financijski učinak produljenja privremenih kriznih mjera (povlačenje za slobodnu distribuciju i ostala odredišta, mjere za neubiranje i zelenu žetvu te snažnija promidžba voća i povrća) koje su provele organizacije proizvođača izvan svojih uobičajenih godišnjih planova. Procjenjuje se da će za jednake krizne mjere koje provode proizvođači koji nisu članovi tih priznatih skupina proizvođača biti potreban dodatan iznos od 77,3 milijuna EUR, koji će se financirati iz proračunske stavke 05 02 08 99 (ostale mjere za voće i povrće). Financijski se učinak tog produljenja ukupno procjenjuje na 191 milijun EUR. Uz to, Pismom izmjene 2/2016 predlaže se manje smanjenje ( 10 milijuna EUR) za potporu skupinama proizvođača za prethodno priznavanje (proračunska stavka 05 02 08 11) na temelju posljednjih podataka o privremenom izvršenju 2015.

Predlaže se smanjenje odobrenih sredstava za sektor vina u iznosu od osam milijuna EUR u proračunskoj stavci 05 02 09 08 kojom se financiraju nacionalni programi potpore, a odobrena sredstva za promidžbene mjere za poljoprivredne proizvode iz proračunske stavke 05 02 10 01 povećana su za šest milijuna EUR, u skladu s najnovijim brojkama izvršenja za obje mjere. Za mjere promidžbe u nacrt proračuna za 2016. već je uključen iznos od 13,5 milijuna EUR na temelju procjene financijskog učinka za 2016. posebnog poziva na podnošenje prijedloga koji je Komisija objavila već 2015. kako bi potaknula preusmjeravanje izvoza nakon zatvaranja ruskog tržišta. Predviđeno je daljnje jačanje promidžbenih aktivnosti u ostalim trećim zemljama, posebno kako bi se odgovorilo na trenutačnu situaciju na tržištu mliječnih proizvoda i svinjskog mesa, no financijski učinak dodatnog iznosa od 30 milijuna EUR u sljedećem pozivu na podnošenje prijedloga koji će se objaviti početkom 2016. odrazit će se tek na proračun za 2017. (povrat stvarno nastalih troškova država članica nakon provedbe pojedinih projekata).

Za ostale biljne proizvode/mjere (proračunski članak 05 02 11) Pismom izmjene 2/2016 ažurirane su procjene primjene gornjih granica za regije obuhvaćene programom POSEI, što je dovelo do manjeg povećanja odobrenih sredstava (+ 1,0 milijuna EUR) za mjere potpore tržištu koje se financiraju iz proračunske stavke 05 02 11 04.

Najveća se izmjena predložena Pismom izmjene 2/2016 za poljoprivredne mjere odnosi na mlijeko i mliječne proizvode (proračunski članak 05 02 12) s povećanjem od 478 milijuna EUR, od čega je 30 milijuna EUR predviđeno za distribuciju mliječnih proizvoda iz EU-a u okviru humanitarne pomoći EU-a trećim zemljama (vidjeti odjeljak 2.3. u nastavku). Ukupne dodatne potrebe odnose se na dodatne izvanredne mjere kojima se taj sektor podupire jer je, uz sektor voća i povrća te sektor svinjskog mesa, najpogođeniji ruskim embargom na uvoz iz EU-a. Nadalje, znatnim se povećanjem proizvodnje u EU-u prvih mjeseci nakon završetka mliječne kvote (krajem ožujka 2015.) i slabijom potražnjom na svjetskim tržištima trenutačno stvara pritisak na cijene proizvođača u EU-u. Dio dodatnih odobrenih sredstava (+ 28 milijuna EUR) izdvaja se za neprestane i pojačane aktivnosti skladištenja, od čega je + 14 milijuna EUR izdvojeno za obrano mlijeko u prahu u proračunskoj stavci 05 02 12 02, + 4 milijuna EUR za maslac u stavci 05 02 12 04 i + 10 milijuna EUR za sir u proračunskoj stavci 05 02 12 99. Najveći se iznos (+ 420 milijuna EUR) predlaže za pružanje privremene iznimne potpore u obliku jednokratnih financijskih omotnica, za koje će države članice imati dovoljno fleksibilnosti za usmjeravanje potpore na posebno pogođene poljoprivrednike.

Komisija predlaže povećanje odobrenih sredstava za proračunski članak 05 02 15 (svinjsko meso, jaja i perad, pčelarstvo i ostali proizvodi životinjskog podrijetla) u iznosu od 33 milijuna EUR. Za pčelarstvo je izdvojen mali iznos od jednog milijuna EUR (proračunska stavka 05 02 15 06), čime se odražava daljnji napredak u provedbi nacionalnih programa. Potrebna su dodatna tri milijuna EUR za proračunsku stavku 05 02 15 02 za pokrivanje preostalih plaćanja za program privatnog skladištenja svinjskog mesa otvoren nekoliko tjedana u proljeće 2015. Pismom izmjene 2/2016 predlaže se dodatnih 29 milijuna EUR za privatno skladištenje svinjskog mesa u slučaju da je potrebno otvaranje novog programa zbog promjene tržišnih cijena.

05 03 – Izravna plaćanja namijenjena doprinosima za prihode poljoprivrednih gospodarstava, ograničavanju promjenjivosti prihoda poljoprivrednih gospodarstava i ostvarivanju ciljeva u području zaštite okoliša i klime (odobrena sredstva - 950,6 milijuna EUR)

(u milijunima EUR, zaokruženi iznosi u sadašnjim cijenama) Izravna plaćanja Nacrt proračuna za 2016. Pismo izmjene

br. 2/2016 Nacrt proračuna za 2016.

(uklj. Pismo izmjene 2/2016) Nakon primjene mehanizma financijske discipline (uključujući kredite za „Pričuvu za krize u poljoprivrednom sektoru”) Potrebe 41 838,3 - 12,6 41 825,7 - procijenjeni namjenski prihodi raspoloživi 2016. 1 302,0 + 938,0 2 240,0 Zatražena odobrena sredstva 40 536,3 - 950,6 39 585,7

U odnosu na nacrt proračuna za 2016. odobrena sredstva zatražena za poglavlje 05 03 smanjena su za 950,6 milijuna EUR. Ta je promjena uglavnom posljedica većeg iznosa prihoda namijenjenih za stavku 05 03 01 10 „Program osnovnih plaćanja (BPS)”, za koju su procijenjene potrebe iste kao i u nacrtu proračuna za 2016. Malo smanjenje potrebnih sredstava (- 12,6 milijuna EUR) neto je učinak neznatnih promjena u nekim drugim proračunskim stavkama u skladu s ažuriranim proračunskim procjenama: - 18,0 milijuna EUR za stavku 05 03 01 01 „Program jedinstvenih plaćanja”, + 1,0 milijuna EUR za stavku 05 03 01 02 „Program jedinstvenih plaćanja po površini”, + 6,0 milijuna EUR za stavku 05 03 02 40 „Posebno plaćanje za pamuk”, - 1,0 milijuna EUR za stavku 05 03 02 60 „Dobrovoljna proizvodno vezana potpora” i - 0,6 milijuna EUR za stavku 05 03 02 99 „Ostala izravna plaćanja”.

05 07 – Revizija poljoprivrednih rashoda koji se financiraju iz Europskog fonda za jamstva u poljoprivredi (EFJP) (odobrena sredstva - 15,0 milijuna EUR)

(u milijunima EUR, zaokruženi iznosi u sadašnjim cijenama) Revizija poljoprivrednih rashoda Nacrt proračuna za 2016. Pismo izmjene

br. 2/2016 Nacrt proračuna za 2016.

(uklj. Pismo izmjene 2/2016) 05 07 01 06 – Rashodi za financijske ispravke u korist država članica na temelju odluka o računovodstvenom poravnanju računâ iz prethodnih godina u vezi s podijeljenim upravljanjem u okviru Komponente za jamstva EFSJP-a (prethodne mjere) i u okviru EFJP-a 35,0 - 15,0 20,0 Ukupno 35,0 - 15,0 20,0

Odobrena sredstva za proračunski članak 05 07 01 06 „Financijski ispravci u korist država članica na temelju odluka o računovodstvenom poravnanju računâ” mogu se smanjiti za 15,0 milijuna EUR u skladu s ažuriranim proračunskim procjenama uzimajući u obzir privremeno izvršenje 2015.

2.3Drugi poljoprivredni rashodi izvan EFJP-a

Iznos od 30 milijuna EUR izdvojit će se u okviru hitnih mjera za ponovno uspostavljanje tržišne ravnoteže u sektoru mliječnih proizvoda EU-a za distribuciju mliječnih proizvoda koji potječu iz EU-a u okviru humanitarne pomoći EU-a trećim zemljama. Ta mjera, koja se smatra iznimnom i jednokratnom, provest će se u suradnji s međunarodnim organizacijama aktivnima u području humanitarne pomoći. Taj će se iznos financirati iz predložene nove proračunske stavke 05 02 12 09 „Distribucija mliječnih proizvoda kao hitan odgovor na humanitarne krize” u proračunskoj glavi 05, no izvan EFJP-a. Komisija će mjeru provesti na temelju Uredbe Vijeća (EZ) br. 1257/96 od 20. lipnja 1996. o humanitarnoj pomoći.